text: Voluntariat internacional ONGD JUAN CIUDAD | Sant Joan de Déu - Terres de Lleida
  21/02/2022 - 11:41
  ​Voluntariat internacional ONGD JUAN CIUDAD
  L'ONGD Juan Ciudad creada a Espanya l'any 1991 per l'Orde Hospitalari de Sant Joan de Déu, treballa en l'àmbit social i sanitari, amb especial atenció al dret a la salut, promovent l'accés de totes les persones a serveis d'atenció sociosanitària. El seu àmbit d'actuació són les regions més desafavorides d'Àfrica, Amèrica Llatina i Àsia.
  L'entitat impulsa, entre d'altres, el voluntariat internacional. Aquest any 2022 es reactiva de nou el voluntariat internacional tant en la modalitat en línia com la presencial. Un total de 12 propostes i més de 126 accions basades en les necessitats i els interessos dels socis o contraparts locals de l'ONGD es poden dur a terme en hospitals i centres socials i sanitaris de l'Ordre a Àfrica i Amèrica Llatina.
  Prèviament, cal fer una formació, eina fonamental per a poder fer un voluntariat de qualitat, útil pels voluntaris i per l'entorn on es desenvoluparà.
  Trobareu tota la informació de les necessitats i perfils del voluntariat a la següent pàgina web: https://www.juanciudad.org/?q=voluntariado-2022
  Des de Sant Joan de Déu Terres de Lleida us volem animar a participar-hi i per qualsevol dubte podeu contactar amb la responsable de cooperació de Sant Joan de Déu Terres de Lleida, Núria Farré (nuria.farrec@sjd.es).